馬廷用

馬廷用 （），字良佐，號紫崖，四川順慶府西充縣紫巖鄉人，明朝政治人物、經學家。

 生平 
成化十四年（1478年）戊戌科二甲第一百五名進士《成化十四年戊戌科進士登科錄》：民籍，治《易經》，年三十二歲中式成化十四年戊戌科第二甲第一百五名進士。正月三十日生，行二，曾祖馬愈音；祖馬覺照；父馬鐸，國子生；母賈氏。慈侍下。妻何氏，兄廷惠，弟廷恕；廷相；廷俊。由國子生中式四川鄉試第四十三名舉人，會試中式第一百八十名。。改庶吉士，授翰林院編修，升侍讀，升南京翰林院侍讀學士，升南京禮部右侍郎，正德十四年（1519年）卒，贈南京禮部尚書廖道南《殿閣詞林記·卷五》：馬廷用敦-{朴}-樂《易》，所存鯁介，臨事能斷。《玉堂叢語·政事》：馬公廷用署南京戶部，會歲歉，江北流民就食都下者相屬。留守諸司議所以拯救之法，或以為當請-{于}-朝，公抗言曰：‘若待奏請而後賑濟，數萬人將化為鬼物矣。古人固有矯制，發倉者，吾請獨任其罪。’眾是之。賴以全活者甚眾。《國朝獻徵錄·卷三十七》：楊廷和《通議大夫南京禮部右侍郎贈尚書馬公廷用墓誌銘》：公諱廷用，字良佐，姓馬氏，四川南充縣人。大父諱覺照，父諱鐸，俱以公貴贈通議大夫南京禮部右侍郎。祖妣朱氏，妣賈氏，俱淑人。賈初夢月入懷，而公生性穎異，讀書過目輒成誦。外大父鄉進士賈公嘗語人曰：「是兒他日必亢馬宗。」稍長，從廣安曾謹思學易。年十四，巡按御史餘姚胡君寬試其文，大奇之曰：「是翰苑人物也。」成化四年舉於鄉，卒業太學，大司成丘文莊公合六館士試之，以公為首，由是名震都下。十四年，舉進士，改庶吉士，進學翰林。十六年授編修，二十三年同考禮部會試，尋丁祖妣憂。弘治四年起復。時與野亭劉司直、涇川張仲湜、東川劉仁仲及予相倡和，有詩名。六年，充廷試受卷官，尋陞侍讀，侍經筵。八年，主考順天府鄉試，所取多得人。九年，與修《大明會典》。明年，陞南京翰林侍讀學士。前胡御史僑居江寧，公往拜之迎謂公曰：「吾言果不負矣。」太宰倪文毅公嶽，人簡亢，少許可，每詣公輒抵掌談論，夜分乃罷。十五年，陞南京禮部右侍郎，復與楊邃菴、儲柴墟、林見素、呂秉之為文字友。嘗署南京戶部。會歲歉，江北流民就食都下者相屬，留守諸司議所以拯救之法。公持議發廩，或以為當請於朝，公抗言曰：「若待奏請而後賑濟，數萬人將化為鬼物矣。古人固有矯制發倉者，吾請獨任其罪。」眾是之，賴以全活者甚眾。既而奏上，果如所擬。守備成國公朱以祭告攝事，與太常議禮不合，互相論奏，且移文禮部，公判之曰：「尊君事神，務在得體；量情協禮，貴無僭差。」或者見之曰：「此十六字，南山判也。」議始定。公臨事斷決類如此。正德四年，再引疾乞休，得允。歸治田園，與親友日相從觴詠為樂。言者交章薦之，冀其復起。十四年正月二十四日卒，訃聞，命禮部諭祭，工部治葬域，仍贈南京禮部尚書，異數也。公長於經學，以易為潔靜精微之書。近世作義者，或雜引他說，殊戾本旨，乃會程朱傳義發為。文章成一家機軸，學者宗之。為詩文，不喜鉤棘聱牙之語。所著有《紫崖集》若干卷藏於家。紫崖，西充望山也。公家世居之，因以自號。公天性孝友，初登第時，見同年黎君復登，輒愀然泣下。黎問之故，曰：「君始發解吾先人舉君以相屬，豈意今日得與君同榜，恨失大不及見，是以悲耳。」事兄廷惠，撫從弟廷實及從子企，俱有恩禮。居家治官事，必循禮而協之情要在道可行時可濟區區其詭名聲之事，不屑也。衣冠言動，亦簡朴，不為華靡。接納後進，恂恂如畏。至議論古今人物得失高下，慷慨直言，聽者忘倦。嘗語人曰：吾少貧，每會試，間關萬里，或負書徒步往來，未嘗以為苦。曰男子事當如是耳。。

 著作 
著有《紫崖文集》三十卷。

 家族 
曾祖馬愈音；祖父馬覺照；父馬鐸，母賈氏。

参考文献

Category:成化四年戊子科四川鄉試舉人
T
Category:西充人
Category:明朝庶吉士
Category:明朝翰林院編修
Category:明朝翰林院侍讀
Category:南京翰林院侍讀學士
Category:南京禮部右侍郎
Category:明朝追贈南京禮部尚書
Category:明朝經學家